
| ***Kvalitetsaftale***  **Tilsyn i Dagtilbud**  **Assens Kommune 2021** |
| --- |



Tilsyn – Kvalitetsaftale og læreplan.

Tilsyn, kvalitetsaftale og læreplan

Assens Kommune fører tilsyn med kommunale og private dagtilbud jf. dagtilbudslovens § 5.

*§ 5. Kommunalbestyrelsen skal føre tilsyn med indholdet af tilbuddene efter denne lov og den måde, hvorpå opgaverne udføres, herunder at de mål og rammer, der er fastsat efter § 3, og rammer og eventuelle prioriterede indsatser fastsat efter § 3 a efterleves.*

*Stk. 2. Kommunalbestyrelsen skal fastsætte og offentliggøre rammerne for tilsynet*

Rammen for tilsyn er justeret jf. den nye dagtilbudslov fra 2018. Tilsynet indeholder fortsat et kontrol- og et udviklingsperspektiv. Det betyder, at tilsynet skal sikre, at dagtilbuddene lever op til gældende lovgivning og de kommunalt fastsatte rammer. Samtidig er tilsynet en mulighed for gensidig faglig inspiration og udvikling gennem dialog.

Kommunale og private dagtilbud skal udarbejde én pædagogisk læreplan jf. den nye lovgivning, som udgør rammen for alle børns læring. Den vil fremadrettet blive inddraget i tilsynet som et vigtigt supplement til Kvalitetsaftalen. Kvalitetsaftalen vil fremover indeholde strukturelle og faktuelle oplysninger mens det pædagogiske indhold m.m. beskrives i læreplanen.

Der vil fortsat afholdes tilsynsmøder af 2 timer hver 2. år. Her deltager leder og arbejdsmiljørepræsentant, tillidsrepræsentant og eventuelt andre relevante medarbejdere. Fra administrationen deltager afdelingsleder og pædagogisk konsulent. Møder afholdes i dagtilbuddene og aftales nærmere.

Der udarbejdes er kort referat fra møderne med en vurdering som hhv.: godkendt, godkendt med anbefalinger eller *ikke* godkendt med konkrete henstillinger. Referatet skal offentliggøres.

Tilsynet afsluttes med en sammenskrivning af samtlige kvalitetsaftaler og læreplaner, som præsenteres for Uddannelse, Børn og Familie ligeledes hvert 2. år

God arbejdslyst

Venlig hilsen

Simone de Lemos

Afdelingsleder Dagtilbud & Skole

Oplysninger om Dagtilbuddet

**Leder af dagtilbuddet: Karin Ladefoged**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Stedfortræder/Pædagogisk leder/ledere: Mathilde Børnsen Ravn tiltrådte 1/8-21.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Bestyrelsesformand: Sanne Skovgård Nielsen tiltrådte 1/1-21.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kvalitetsaftalen er udarbejdet af: AMR, TR BUPL, ergoterapeut, faglig leder, formand + næstformand i bestyrelsen samt områdeleder.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Børnetal | | |
| Antal børn | 2020  (Gennemsnit) | 2021  (Forventet gennemsnit) |
| Dagplejen | 65 | 63 |
| Heraf flersprogede | 13 | 13 |
| Vuggestue | **30** | **27** |
| Børnehave | **130** | **130** |
| Heraf - antal tosprogede børn | **51** | **51** |

|  |  |  |
| --- | --- | --- |
| Personaleforhold | | |
| Antal ansatte | 2020  (Gennemsnit) | 2021  (Forventet gennemsnit) |
| Vuggestuer og børnehaver |  |  |
| Pædagoger | **18 + 2 pædagogstuderende** | **20 + 2 pædagogstuderende** |
| Pædagogiske assistenter | **3** | **3** |
| Pædagogmedhjælpere | **7** | **7** |
| Studerende | **2** | **2** |
| Andre ansatte | **Administrativ medarbejder, audiologopæd, ergoterapeut, kostansvarlig, 3 flexjobbere.** | **Administrativ medarbejder, audiologopæd, ergoterapeut, kostansvarlig, 3 flexjobbere.** |
| Dagpleje | | |
| Antal dagplejere | **17** | **18** |
| Heraf pædagoger | **1 + dagplejepædagogen** | **0 + dagplejepædagogen** |
| Heraf pædagogisk Assistenter | **0** | **0** |
| **Hvordan arbejder I med personalets sygefravær?** | | |
| Kommunens regler omkring sygefravær følges, og der arbejder bevidst med at nedbringe fraværet og forebygge sygdom. Medarbejderne ringer til områdeleder ved sygemeldinger, og det er også områdeleder, der afholder sygesamtaler. Der er et bevidst fokus på trivsel og psykisk arbejdsmiljø. | | |

Opfølgning på Kvalitetsaftalen 2018/19

Hvilke udviklingsmål blev aftalt?

**Dagtilbuddets eget/egne fokusområde(r)**

* Forsat arbejde med Fremtidens Dagtilbud
* Feedback, kollegial sparring og kompetenceudvikling
* Tidlig forebyggende indsatser

Hvordan har I arbejdet med dem?

Vi har arbejdet målrettet med kollegial sparring og feedback og kompetenceudvikling på alle niveauer.

Ledelsen har hele tiden fokus på, at der skal arbejdes med fagligheden blandt personalet; fastholde fokus på udvikling af den pædagogiske praksis. Når medarbejderne har været afsted på kursus eller efteruddannelse, deles den nye viden efterfølgende på et personalemøde, så ny viden når så bredt ud som muligt.

Vi har bl.a. ansat egen logopæd og ergoterapeut, som befinder sig i det tidlige forebyggende felt. Vores kulturpædagog skaber bro mellem børnehave og hjem i de tilfælde hvor der kan være sproglige barrierer. Vi ser vores kulturpædagog som en forebyggende indsats i det udvidede samarbejde med flersprogede forældre.

Evaluering

* **af jeres implementering af den styrkede pædagogiske læreplan**

Hvilke pædagogiske metoder og aktiviteter iværksætter I for at nå målene for læreplanen?

(evalueringskultur, fællespædagogisk grundlag og læreplansarbejdet m.m.)

Se eksempler. Bl.a. på side 6.

Hvordan dokumenterer I opfyldelse af målene for de seks læreplanstemaer?

Vi har en løbende daglig faglig refleksion. Nedslag ift. Børnenes læreprocesser.

Hvordan evaluerer I den pædagogiske læreplan?

Vi bruger flere forskellige evalueringsværktøjer, herunder SMTTE-modellen, vækstmodellen, handleplaner, vi evaluerer her og nu; kollega til kollega, vi bruger vores teammøder, dialogmøder, personalemøder og bestyrelsesmøder. Når vi har studerende, bruger vi også tilbagemeldinger og løbende samtaler med dem til at evaluere.   
Vi har nu rammesat evalueringen, således at der hver måned afsættes 1 møde med fokus på evaluering.

Hvordan følger I op på resultaterne?

Vi har f.eks. gjort brug af vækstmodellen som evalueringsmetode i forbindelse med Fugleredens første opstartsår. Her brugte vi solene til at dokumentere hvad der har været godt, hvilke udfordringer vi har haft og hvordan vi løser dem. Vi fik lavet konkrete aftaler for det næste år.

Når vi laver en aktivitet med en gruppe børn, for eksempel yoga, evaluerer vi her og nu; kollega til kollega, med SMTTE-modellen i baghovedet. Der har måske været for meget uro og vi vurderer, at gruppen skal deles op i to hold næste gang. Det kan også være at et barn har brug for hjælp og vi vurderer at der skal sidde en voksen sammen med barnet næste gang. Vi er som voksne opmærksomme på, hvad det kræver af os selv, at sætte en aktivitet i gang med en specifik børnegruppe.

Beskriv succeser og udfordringer i arbejdet med den styrkede pædagogiske læreplan

Den styrkede pædagogiske læreplan rammesætter den tavse viden vi før havde men ikke nødvendigvis talte om.

Vi er blevet mere bevidste om, at komme rundt i hele blomsten i arbejdet. Vi er især glade for at leg nu er en del af læreplanen, da det synliggøre betydningen for forældre.

Det har været en udfordring at inddrage forældrene i arbejdet med læreplanen grundet Covid-19. Det er også en udfordring forældre har omtalt i institutionerne.

Beskriv eller vedlæg udviklingsplan / procesplan for arbejdet – på kort sigt / på længere sigt

Vi arbejder struktureret med implementereingen af den styrkede pædagogiske læreplan. Det er et arbejde, der hele tiden pågår. Vi bliver hele tiden dygtigere til at arbejde med blomsten.   
Den 23/9-21 havde Gitte Kai et oplæg med på vores personalemøde om evalueringskultur. Det har igangsat overvejelser og refleksioner om evalueringsværktøjet fremover skal være SMTTE eller andet – Og om begreberne faglig refleksion og evaluering.

Dato for seneste og kommende evaluering

Det er altid hver fjerde uge i rul.

Ny Børne- og Ungepolitik

Hvordan arbejder I med implementeringen af den nye Børne & Ungepolitik?

I dagtilbuddene arbejder vi med implementeringen ud fra politikkens 4 pejlemærker således;

***Tillid, læring og fælleskaber;***

Vi arbejder med relationer, både barn-barn, men også barn-voksen relationer. Vi styrker børnene i at indgå i relationer på kryds og tværs af hinanden, gennem aktiviteter og leg i løbet af dagen.

Vi følger barnets spor og understøtter børnenes leg både motorisk og sprogligt og præsenterer dem for ny læring gennem pædagogiske aktiviteter. Vi har f.eks. i Østerled haft et indianer-tema. Vi fulgte børnenes spor og lod temaet vare flere uger mere end planlagt, da børnene var fuldstændig optagede af det. Vi lærte om en anden kultur, vi brugte grovmotorikken, sanserne og sproget, når vi gik i skoven og fandt pinde til kæpheste og økser samt når vi sang indianersange med bevægelse. Vi brugte finmotorikken og sproget, når vi lavede indianer-perler til håret og tegnede indianertegninger.

***Selvværd, krop og natur;***

Børnesynet er vigtigt! Vi ser børnene individuelt og skaber rammen ud fra børnenes forskellige behov. Vi opnår stor udvikling hos børnene, når vi ændrer på miljøet omkring dem og sætter barnet i centrum. Vi giver mulighed for børnenes medbestemmelse og inddrager dem i den pædagogiske praksis. Vi støtter børnene i, at være lige nøjagtig den man er og at forskellighed er acceptabelt.

Vi er optaget af kroppen og styrker den motorisk dagligt, gennem leg, gåture, sanglege mm. Vi sanser i naturen, smager og boltrer os i det fri. Vi bruger naturen som læringsrum og går på opdagelse i den. Vi er dagligt ude og laver aktiviteter i det fri. Vi har temadage og inddrager naturen både kreativt, sanseligt og motorisk. Vi bevæger os, laver gymnastik, synger sanglege, laver bål, arbejder i børne- processer og kreerer produkter.

Vi arbejder ud fra De Grønne spirer, Fri for Mobberi og Sangglad.

***Teknologi, dannelse og demokrati;***

Vi lærer børnene at begå sig i teknologiens verden og samtidig se mening i det.

Børnene forstår at være innovative, de styrkes i deres ideer. Vi bruger forskellige apps på iPad’en, så vi sammen kan lave små stop-motion film, spille memory med vennerne, gå på skattejagt, eller tage billeder af små krible krabledyr vi finder i naturen.

Barnet oplever bl.a. medbestemmelse og medansvar i egen læring igennem teknologien.

Vi inviterer barnet til at være aktivt deltagende, så barnet er med til at skabe sin læring og konkrete deltagelse i demokratiske sammenhænge. Det viser sig for eksempel i samling, hvor børnene på skift kan vælge en sang eller fortælle hvilken dag det er.

***Sammenhæng – lokalt og globalt***

Vi rummer en bred global mangfoldighed – både kulturelt og sprogligt. Vi har afholdt fællesdage med mad fra forskellige lande, hvor forældrene bliver inddraget, i vuggestuen kan børn og forældre se forskellige flag, som viser de nationaliteter vi har lige nu. Der er også lavet en sang omhandlende dét at komme fra forskellige lande, som børnene kan synge med på.

Vi har fokus på, at barn og forældre oplever en tryg overgang fra vuggestue/dagpleje til børnehave og børnehave til skole. Dette gør vi f.eks. når ældstegruppen besøger skolerne, eller når en dagplejer besøger børnehaven, hvor et barn skal starte snart samt vores overleveringssamtaler fra dagpleje/vuggestue til børnehave og børnehave til skole.

Sundhedspolitik

**”Alle børn er fysisk aktive i institutioner og i fritid”**

Hvordan arbejder I med implementering af Sundhedspolitikken?

Herunder sammenhæng til læreplans temaet: Krop, sanser og bevægelse”

Vi ved, at en sund start på livet har en livsvarig positiv betydning, og særligt de første 1000 dage af et barns liv har stor betydning for resten af barnets opvækst. Derfor har vi bl.a. fokus på at skabe en ramme, hvor børnene kan udvikle sig motorisk. Det gør vi for eksempel ved at gå ture, at lade de små børn kravle op på stolen eller puslebordet selv, samt at lave børneyoga, motorik- og sansebaner. Dagplejen har haft besøg af tumlekaravanen.   
Fælles for vores dagtilbud er vores skønne legepladser, hvor børnenes lyst til bevægelse stimuleres med kuperet terræn, sandkasser, rutsjebaner, træer og klatrestativer, løbecykler og cykelbaner, gynger og fodboldbaner.   
Der findes gode cykler i alle afdelinger - Også i legestuerne. Fugleredens børn deltager altid til skolernes motionsdag i oktober. Andre afdelinger + dagplejere laver eget motionsløb.

I forhold til børn?

Vores interne ergoterapeut arbejder med krop, sanser og bevægelse gennem leg for alle børn. Hun indgår i hverdagens aktiviteter der hvor det giver mening for børnene. Derudover sætter hun gang i mindre grupper med fokus på for eksempel mundmotorik, sansemotorik, finmotorik, yoga, samt legegrupper med fokus på regulering af sansesystemet.

Vores kostansvarlige i vuggestuen sørger for, at børnene får en sund og varieret kost efter de anbefalede retningslinjer fra Sundhedsstyrelsen.

To motorikvejledere både i børnehave og vuggestue.

I samarbejde med forældre om børns sundhed?

Generelt er vi i dialog omkring hvad en god madpakke er. Dette er både p personalemøder, men især en dialog med forældrene. Her er vi nødt til at have en kulturel forståelse. Somme tider er det en svær dialog, som er nødvendig at tage. Madpakken (og for Krummelurens vedkommende nul sukker-politikken) har vi dagsordensat i bestyrelsen. Vi er opmærksomme på, at barnet har brug for godt brændstof – både mentalt og fysisk.

Børns trivsel fremmes, når forældrene er en del af et arbejdsfællesskab. Derfor er det vigtigt for os med et godt forældresamarbejde, så barnets fysiske og mentale sundhed opretholdes. Vi afholder bl.a. 3-måneders samtaler og trivselssamtaler med fokus på barnets sundhed og trivsel.

**Oplever vi udfordringer eller mistrivsel hos et barn gør vi følgende:**

* Hos dagplejen inddrager vi vores dagplejepædagog og leder i observation og sparring.
* I børnehusene observerer og sparrer vi med hinanden og vores leder, hvor vi igangsætter indsatser med baggrund i en pædagogisk handleplan.
* Vi igangsætter en indsats med vores egen ergoterapeut eller logopæd.
* Assens Kommune tilbyder forpostmøder. Forpost er et fællesskab repræsenteret af forskellige fagområder, hvor der mulighed for at få sparring på forskellige udfordringer. Dette sker altid i dialog med forældre.
* Vi kan inddrage forskellige fagpersoner fra PPR til sparring og planlagte aktiviteter, både på gruppen eller det enkelte barn.
* Vi bruger dialogbaseret underretning til at understøtte vores børn og familier når udfordringer bliver for store og der er brug for hjælp blandt andet i hjemmet

Personalets kompetenceudvikling

Hvordan arbejder I med opkvalificering af medarbejdere?

Til MUS-samtalerne taler vi bl.a. om kompetenceudvikling, ønsker og drømme - både det man gerne selv vil, og hvad det kunne give til organisationen.   
Områdeleder har en opgave i at sikre at alle kommer ud og får temadage, kurser eller lignende.   
Der bliver holdt oplæg på personalemøder. F.eks. Trivsel, kommunikation og konflikthåndtering, sagsbehandler omkring underretninger. Gitte Kai om evalueringskultur, intern videndeling efter kurser, opfølgning på fysisk APV i dagplejen.   
Dagplejere på DGI-uddanelse. Mindfullness-uddannelser.   
Fokus på profiler: De Grønne Spirer. Sangglad mini i vuggestuen.

Vi er forpligtet i at medudvalg har meduddannelse samt at TR og AMR er opdateret.   
Fokus på lederuddannelse- og udvikling. Førstehjælp. Barnets første 1000 dage-diplom.

Hvordan - og i hvilket omfang bruges fælles refleksion og sparring i den faglige udvikling af personalet?

Vi ønsker at blive mere strukturerede - en rammesat kollegial sparring og feedback/supervision.   
Lige nu bruges ledelse til faglig sparring.

Teknologi og digital dannelse

Hvordan arbejder i med implementering af IT-Vejviseren?

Fokus er på digitale medier som pædagogisk redskab til at understøtte og kvalificere det pædagogiske arbejde med børnene?

Før Covid-19 havde vi godt fat i vores arbejde med IT som pædagogisk redskab. Vi ønsker at komme ordentligt i gang igen. Vi bruger apps på iPaden i det pædagogiske arbejde for at understøtte læringen. Vi laver f.eks. vendespil med selvvalgte fotos, Naturbingo, stop-motion, Puppet pals, mindfullness, yoga samt skattejagt gennem Endomondo. Vi bruger Seek i naturen til at artsbestemme dyr.

Vi har brugt fællessang med alle huse om fredagen, på storskærm. Det var et stort hit, da det styrkede fællesskabet på tværs af husene.   
Vi finder ønskede musiknumre sammen med børnene, så de opnår medbestemmelse og tager del i teknologien.

Hvad lykkes I med, og hvad udfordrer jer?

Aktiviteter med et klart indhold har været en succes. Om eftermiddagen, hvor der ikke er så mange børn og de kan sidde i en mindre gruppe, oplever vi, at børnene får meget socialt sammen omkring et spil på iPaden. Vi lykkes i stor grad med at bruge iPad og telefoner som opslagsværktøj når vi er på legepladsen eller når vi er på tur og finder spændende ting, som vi gerne vil vide mere om. Vi har netop fået nye iPads, som kan gøre det nemmere og hurtigere for os at bruge IT sammen med børnene. Alle dagplejere har fået en ny iPad i 2020/2021.

Vi har været udfordret på personales manglende it erfaring. Vi har haft nogle der syntes det var svært at arbejde med, fordi det ikke falder dem naturligt. Det har været den største udfordring og samtidig noget vi arbejder videre med. Vi arbejder med at dygtigøre personalet så de føler sig klædt på til opgaven. Dette kræver også en ledelse, der brænder It-området.

Tilsyn af miljø og hygiejne

Sikkerhed

* **Status og Selvevaluering**

Hvordan arbejder I med sikkerhed for hhv. børn og voksne?

I vuggestuen har vi f.eks. vendt alle dørhåndtagene rundt, så børnene ikke utilsigtet kan lukke sig ud.   
Vi bruger stiger til børnenes krybber og taburetter til puslebordene, så børnene sikkert kan komme op og ned – samtidig passer vi på alle voksnes kroppe.

Ledelse godkender dagplejehjem, når en ny dagpleje opstarter.

Alle har indhegnet legeplads, så børnene frit kan bevæge sig rundt. Ejendomsservice sørger for det korrekte underlag og vedligeholdelse af dette, under gynger og rutchebaner (minus dagplejen).  
  
Når vi er på tur har alle en gul vest på, så vi kan ses i trafikken. Alle børn og voksne kører med cykelhjelm når vi bruger vores ladcykler.   
Vuggestue og dagplejebørn sidder med sele på i barnevogn.

Skulle der uheldigvis ske en arbejdsulykke, tages der fat i AMR. Vi har for øje, hvis noget ser farligt ud. En rampe der skal ændres, så vi ikke glider på den. en opmærksomhed på børns selvhjulpenhed, så vi undgår for mange dumme løft. Herunder sørger vi også for at have stole med hjul under både inde ved bordet samt i garderoben.

Hvordan og hvornår kontrolleres sikkerhed på legepladsen?

Ejendomsservice oplyser, at de dagligt tjekker de legepladsen inden vi går ud.

Ugentligt bliver samtlige faldeunderlag undersøgt. Er der nok sand, skal det rives osv.

Hver 3 måned kommer der en specialist ud med et afkrydsningsskema. Dette skema gives videre til ejendomsservice, som sørger for at få bragt det i orden der evt. skal repareres.

En gang om året kommer legepladsinspektøren forbi.

Inde miljø

* **Helhedsindtryk af de indendørs faciliteter**
* **Støj, lys, ventilation, æstetik**

Hvordan arbejder I med optimering af inde miljøet?

**Krummeluren BH og vuggestuen:** Vores gymnastiksal gennemgår en større renovering, så dette bliver et godt læringsmiljø, både for børn og voksne.

Vuggestuen er i gang med en certificering som sangprofil. Heraf instrumenter på væggene, som tages ned og spilles på i bl.a. samlinger.

**Østerled:** Her arbejdes der med rum i rummet. De små læringsrum. Børnene skal kunne nå det hele, og se igennem kasserne, så de på den måde får medbestemmelse i deres leg. Da det er en certificeret sanginstitution, er der masser af sange med tilhørende billeder hængene, som passer til det læringsmiljø de befinder sig i.  
**Fuglereden**: Prioriterer også små læringsgrupper. Her er det ældstebørnene, så udsmykningen er skoleorienteret, med bl.a. tal og bogstaver på væggene. Udsmykning af forskellige temaer, såsom halloween, jul, påske osv.  
**Dagplejerne** får besøg af dagplejepædagog, som bl.a. kigger på dagplejerens indemiljø og optimering af dette.

Generelt har vi et løbende fokus på, hvad der kan optimere indemiljøet. F.eks. hvad der hænger på væggene. Vi er opmærksomme på hvilken børnegruppe vi har – vi tænker inklusion og har øje for alle børn både ude og inde. Vi har fokus på børneperspektivet og tænker på, hvordan det vil være, at være barn her – hvad kan man se, hvad kan man nå, hvilke muligheder har jeg som barn lige nu?

Ude miljø

* **Helhedsindtryk af de udendørs faciliteter**

Hvordan arbejder I med optimering af ude miljøet?

Vi er mere ude end vi nogensinde har været. Derfor har vi også fundet på flere kreative løsninger, for at dette kan lade sig gøre. Vi køber løbende nye legeredskaber for at optimere mulighederne for udvikling og læring i uderummet. Vi sørger for givende rammer til inspirerende leg og udvikling – altid ned øje for barneperspektivet.

**Krummeluren**: Dette er konstant under udvikling. I børnehaven har vi netop fået et madpakkehus, hvilket gør, at vi kan sidde ude i al slags vejr og spise vores mad, spille et spil eller lave kreative aktiviteter. Børnehaven Krummeluren har netop opnået ”De Grønne Spirer” certifikat og det grønne flag, hvilket betyder, at vi bl.a. har fået endnu mere fokus på udelivets science, bæredygtighed i børnehøjde, ro, forundring og vild mad.   
**Østerled**: Der er bestilt nyt klatretårn, som vil være mere alderssvarende til de børn der befinder sig der. Et madpakkehus er også under vejs, så udemiljøet kan bruges hele tiden. Der arbejdes på udendørs instrumenter og optimering af udekøkken-leg.

**Fuglereden**: er ude i al slags vejr, da vi har store overdækkede arealer. Der er investeret i nye borde bænke sæt og plantekasser med krydderier og grøntsager er flyttet ind for bl.a. at tale til børnenes sanser.  
**Dagplejerne** får besøg af dagplejepædagog, som bl.a. kigger på dagplejerens udemiljø og optimering af dette. Dagplejens legestue er flyttet ind i Fuglereden 2 dage om ugen, hvilket giver børnene mulighed for meget mere ude-leg. Her er der sat flytbar afskærmning op i middagsstunden.

Fælles for alle er, at vi bruger nærmiljøet meget: det lokale bibliotek, ser film i den lokale biograf, hører årlige koncerter ved Musikskolen, besøger kirken og ser de lokale skolers årlige teaterstykke.

Vi har flere forskellige tematiske aktivitetsdage som ”kend din by” hvor vi besøger lokale erhvervsdrivende såsom den lokale slagter, bager eller købmand. Derudover besøger vi hinandens hjem og ser hvordan og hvor vi bor.

Også lokalsamfundets naturfaciliteter bruges aktivt når vi tager på tur til Brunebjerg, fodboldbanerne, stranden, skoven eller forskellige lokale legepladser.

Hygiejne

* **Tilsyn med hygiejne i dagtilbud er blevet kvalificeret af Sundhedsplejen gennem besøg i samtlige dagtilbud. Ved besøget har Sundhedsplejen og leder af dagtilbuddet haft dialog om hygiejne og forebyggende indsatser.**
* **Næste hygiejnebesøg finder sted i ultimo 2021 / primo 2022.**

Hvilke pointer er der fra dette besøg?

Vi har haft hygiejnebesøg i 2017. Vi er blevet tilbudt nyt besøg, men har prioriteter andre opgaver.   
Pointer fra 2017-besøget: Vi skal have lukkede skabe og kasser til legetøj for at minimere støv. Opmærksomhedspunkter: fysiske rammer. Placering af garderobe, toiletter og køkken. F.eks. i Fuglereden.

Vi har i år købt en lille bog om børnesygdomme og hygiejne, som alle forældre har fået. Vi har plakater til forebyggelse af sygdomme og håndvask hænger fremme. Skærpet opmærksomhed på egen håndvask, sprit og udluftning.

Næste gang der er tilbud om hygiejnebesøg vil vi prioritere det.

Udtalelser og status vedrørende lokale forhold

Status fra sikkerhedsudvalget – leder og AMR

* **Ergonomi, mødefrekvens, antal arbejdsulykker m.m.**

Sikkerhedsudvalget arbejder løbende med vores trivselsmåling, så vi konstant forbedre, udvikler og sikrer et godt arbejdsmiljø. Dette kan være små ting som nye voksenstole og computere i alle afdelinger, til oplæg fra vores Ergoterapeut, til stor renovering af gymnastiksalen. Vi mødes en gang hver anden måned i udvalget, med en fast dagsorden. AMR har arbejdsmiljøuddannelse og leder er i gang med at tage uddannelsen.   
Sikkerhedsudvalget har løbende både planlagte og ad hoc møder. Både omkring det fysiske og psykiske arbejdsmiljø.   
Når arbejdstilsynet afholder tilsynsmøde er det AMR og leder, der deltager. Relevante temadage og netværk for arbejdsmiljørepræsentanter.

Arbejdsulykker inden for sidste år: Fuglereden: 2

Krummeluren: 1

Østerled: 0

Dagplejen: 3

Udtalelse fra lokalt MED-udvalg

* **Status på egen organisation og opmærksomhedspunkter**

Vi har et betroet udvalg hvor stort som småt bliver vendt og drejet. Mange vigtige beslutninger bliver kvalificeret i dette udvalg. En stor fordel er fælles ledelse og økonomi. Det er godt, at vi sidder i et team med personaler fra forskellige afdelinger. Det giver medarbejderne mulighed for medbestemmelse. Vi lykkes med at afholde de aftalte medmøder. Dagsorden udarbejdes af formand og næstformand.   
Der er formøde til MED-møde på de fire personalemøder, der ligger lige før MED-møderne.

Vi har valgt at tage en personalerepræsentant ind – Dagplejepædagogen. Dette for at give dagplejen en større stemme.

Udfordringen er en enormt stor organisation hvor kun ganske få byder ind med deres mening ang. dagsorden og referat.

Det er udfordrende at få alle aktivt med. Det er en udfordring at være tillidsvalgt i et stort område – især at komme rundt i alle afdelinger, som er blevet helt væk under covid-19.

Udtalelse fra Bestyrelsen til kvalitetsaftale og læreplan

Det er bestyrelsens vurdering, at der generelt er høj kvalitet i det daglige pædagogiske arbejde. Der arbejdes kontinuerligt med forsat at udvikle og højne den pædagogiske kvalitet, bestyrelsen for dagtilbuddene i Assensområdet også tager ansvar ind i, fx ved kompetenceudvikling, opkvalificering og udvikling af personaler, rammer mm.

Det er bestyrelsens indtryk, at den ny styrkede læreplan implementeres i hverdagen i vores dagtilbud.

Personalet gør brug af læreplanens blomst i det daglige arbejde og der er fokus på at italesætte hvilket område af blomsten, som berøres. Børnehaverne gør ligeledes brug af deres sang- og naturprofil i den daglige læring og trivsel omkring børnene. Konkret ses der i forhold til sammenhæng stor profit af udflytterbørnehaven samt legestuens placering i Fuglereden.  
Ligeledes har vi arbejdet med at styrke vores profiler på dagplejeområdet. Vi har pt to mindfulness dagplejere, en DGI dagplejer og en mere på vej. Vi er glade og stolte over at have denne tilbudsvifte til de helt små. Vores børnehaver har stærke profiler: Sangglad og Natur. Vuggestuen Krummeluren er ligeledes påbegyndt Sangglad MINI 2021/2022.

Vi er glade for at vores bestyrelse er mangfoldig og bredt sammensat af forældre fra både dagpleje og børnehuse, samt af forældre fra henholdsvis, Salbrovad, Ebberup og Assens by.

Bestyrelsen oplever vi har en god, åben og ærlig dialog om områdets udvikling. Vi oplever at ledelse og personale lytter til os forældre. Når man sidder i bestyrelsen oplever man sig oprigtigt hørt og mødt.

Bestyrelsen er opmærksom på at lytte til hvad der optager og udfordrer personalets daglige virke ift. kerneopgaven og børnene.

Læreplanen er fremlagt både for bestyrelsen samt til forældre ved møder i daginstitutionerne, så forældrene på den måde inddrages i det daglige pædagogiske arbejde omkring børnene.

Bestyrelsen er bekendt med en flot trivselsundersøgelse. Dette er også det generelle billede, når vi træder ind i dagtilbuddene som forældre, og oplever personaler med stort engagement og motivation for vores børns daglige trivsel.

Signaler fra Bestyrelsen til udvalget for Uddannelse, Børn og Familie

Vi har i bestyrelsen for dagtilbuddene i Assensområdet haft fokus på kompetenceudvikling af personalet både i dagplejen, vuggestuen og børnehaven. Dette er et vigtigt punkt også fremadrettet i forhold til at fremme de kommunale dagtilbud for børnefamilierne.

Fremadrettet ønskes der fokus på de fysiske rammer omkring dagtilbuddene. Der er påbegyndt renovering af Krummelurens gedehus samt snarest gymnastiksalen, hvilket vi er særligt begejstrede for. Vi søger at bruge de rammer som er, fx ved udflytterbørnehaven i Fuglereden og senest legestuens indtag i Fuglereden, men der ses eksisterende rammer, som fortsat trænger til nytænkning og modernisering.

Udtalelse fra leder

* Status på egen organisation og opmærksomhedspunkter

Overordnet set er Dagtilbuddene en sund arbejdsplads i god trivsel, vækst og udvikling.

Organisationen har en stabil, kompetent og ansvarsfuld personalegruppe.

Forældregruppen er mangfoldig og udsatheden er høj.

Andelen af flersprogede familier er høj.

Sammenlægningen med dagplejen er succesfuld.

Vi arbejder målrettet med profiler.

Vi arbejder målrettet med deling af de gode historier

Vi kompetenceudvikle på alle niveauer.

Vi søger kreative løsninger i vores eksisterende fysiske rammer.

Vi er modige og på forkant.

* Stor andel af flersprogede børn og familie
* Stor udsathed – herunder statusskrivelser, indstillinger og underretninger.
* Vi er flere matrikler.
* Sammenhæng med skole.
* At være synlig både som leder og tillidsvalgt på alle matrikler.
* Det tværfaglige samarbejde – herunder arbejdsgange, processer og ventetider.


Underskrifter

**Dato**

**AMR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Bestyrelsesformand: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Leder af dagtilbuddet: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**



|  |  |  |
| --- | --- | --- |
| Assens Rådhus  Rådhus Allé 5  5610 Assens |  |  |